b'\n_START_ARTICLE_\nDru\xc5\xbeina Higeja\n_START_SECTION_\nVsiljivci\n_START_PARAGRAPH_\nDru\xc5\xbeina vsebuje tudi ve\xc4\x8dje \xc5\xa1tevilo asteroidov, ki nimajo istega izvora. Nastali so v okviru druge dru\xc5\xbeine in so pozneje pre\xc5\xa1li na obmo\xc4\x8dje nove dru\xc5\xbeine. Njihov spekter pogosto ka\xc5\xbee na star\xc5\xa1evsko telo. V dru\xc5\xbeini Higeja so na\xc5\xa1li tak\xc5\xa1ne asteroide, ki spadajo med asteroide tipa S in D. To so: 100 Hekata, 108 Hekuba, 1109 Tata, 1209 Puma in 1599 Giomus. Tudi nekateri asteroidi tipa C so verjetno vsiljivci, ker v tem podro\xc4\x8dju prevleduje tip C. Tak\xc5\xa1na sta verjetno 333 Badenija in 538 Friderika. Asteroid 52 Evropa so v\xc4\x8dasih pri\xc5\xa1tevali k dru\xc5\xbeini Higeja. Pozneje so ugotovili, da ta asteroid nima povezave z ostalimi \xc4\x8dlani dru\xc5\xbeine, saj je njegova tirnica precej dalje od tirnice skupine Higeja.'